paragraph_text: Cook je primio Turingovu nagradu za ovo otkriće: <blockquote>''Za unapređenje razumijevanja složenosti računanja na značajan i dubokouman način. Njegov plodonosni članak, The Complexity of Theorem Proving Procedures, predstavljen 1971. na ACM SIGACT simpoziju o teorijskom računarstvu, je postavio temelje za teoriju NP-potpunosti. Istraživanje granica i prirode problema u NP-potpunoj klasi koje je nakon toga uslijedilo je bila jedna od najaktivnijih i najvažnijih istraživačkih aktivnosti računarstva u posljednjem desetljeću.''</blockquote> Stekao je titulu prvostupnika 1961. na Sveučilištu Michigana. Na Sveučilištu Harvard je stekao magisterij 1962. te doktorat 1966. Od 1966. do 1970. je bio priručni profesor na Sveučilištu Kalifornije u Berkeleyu, te je promoviran u status profesora 1975., odnosno sveučilišnog profesora 1985. pri odsjeku za računarstvo i odsjeku za matematiku.